સિદ્ધપુરના બ્રહ્માંડેશ્વર મહાદેવ મંદિર પાસેથી નવજાત મૃત બાળક મળી આવતાં લોકોમાં અરેરાટી ફેલાઈ ગઈ હતી અને લોકોએ બાળકની માતા પર ફિટકાર વરસાવ્યો હતો. જોકે બાળકની માતા કયા સજોગોમાં બાળકને મૂકી ગઈ હતી તે બાબતે કોઈ જ જાણકારી મળી નહોતી. ઉલ્લેખનીય છે કે નાગવાસણથી નદીમાં સ્નાન કરવા આવેલ જીગ્નેશભાઇ તેમજ સિદ્ધપુરના પરાગભાઇ ઠાકરે આ શિશુને જોયુ હતું. તેમણે જોયું કે શિશુ મૃત છે અને તેની નાળ ઉપર હોસ્પિટલનું ટેગ લગાવેલું હતું. યુવાનો માને છેકે ટેગ દ્વારા પોલીસે યોગ્ય તપાસ કરી હોત તો હોસ્પિટલમાંથી કોણ આ બાળકને મૂકી ગયું તેની માહિતી મળી શકે છે.